Founders' Day (Ghana)

**Founders' day** anɛ teŋla wusa vʋʋsʋm daar ka li maal ye li tiɛn nimbɛda ayuobʋ banɛ da zabi faaen Ghana la. Ba da buoni li nɛ ye “Founder's Day” ka ba da maani li maluŋ paan Osagyefo Dr. Kwame Nkrumah da nyaŋe maal sielnam la. Kwame Nkrumah da an Ghana yiiga President ka da len paas nimbɛda ayuobʋ la. Ba da dua o nɛ dabis pisinɛ yinnɛ nwadisa awai daar, dinzug ka maluŋ kani an Founder's Day me be dabis pisinɛ yinne nwadisa awai daar yʋʋm wusa ni ye ba naas on da paas ka ba nyaŋe faane Ghana yi naasaanam la nuusin la. Ninbani da paas ninbɛda ayuobʋ la da anɛ Edward Akufo-Addo, Joseph Boakye Danquah, Emmanuel Obetsebi-Lamptey, William Ofori Atta, nɛ Ebenezer Ako-Adjei. Putenda bedegu nɛ bɔɔdimnam ka nannana President Akufo Addo tuoŋatib bɔɔd ye ninbeda ayuobo la ninsieba ban da zabi faae Ghana la me paam naasi maluŋ la ni.

Dini len paas anɛ piantbani ka speaker of parliament Aaron Mike Oquaye yet, maluŋ kani gaad la o da yel ye li anɛ ziri titaar. Ba da tiak yuur la nɛ “Founder's Day” ka li yun an ”Founders' Day ” ka li paal ye ninbeda ayuobo la wusa paas maluŋ la ni ka mor naasi men.

## Labakʋda
Founder's Day be nɛ Ghana ka an yuum wusa dabis pisinɛ yinne nwadisa awai daar dini ann Ghana yiiga president duam dabisir, Osagyefo Dr. Kwame Nkrumah ka me tendig ninbeda ayuobo (“Big Six”) la genlis nɛ ban muki faae Ghana nwenni di yuur la pun yel la. Zugdaan Nana Addo Danquah Akufo-Addo da die kuk la nɛ ban da bɔɔd ye maluŋ la kpamp ninbeda ayuobo la da ke ya ka o yel parliament ye ba tiakim dabisir la lebis daba anaasi daar nwadisa anii la ni ka li nyaŋe yalik maluŋ la ka kpamp bani da suŋe faae teŋ la wusa.

Nwadisa anii daba anaasi daar ka ba da gaŋ ye li yun an founders' day, di len zabilnɛ dabis suma ayi Ghana kudumin yela. Yiiga, nwadisa anii daba anaasi daar yum tusir, kobosnii nɛ piswai nɛ ayopoi ka John Mensah Sarbah da an kpeem Gold Coast Aborigines' Rights Protection Society la. Dini len paas la, United Gold Coast Convention (UGCC) da siniŋ nɛ nwadisa anii daba anaasi daar, yuma tusir, koboswai nɛ pisnaasi nɛ ayopoi ka J.B Danquah nɛ George Alfred Paa Grant da gaad tuon.

Kukdaan Nana Addo Danquah Akufo-Addo da len yel ye dabis pisine yinne nwadisa awai daar na an Kwame Nkrumah tendigir daar ye ba naasi o duam daar. O gbaar la pudig “Founder's Day” ka di naasid ninbeda ayuobo la ”Big Six” ka Osagyefo Dr. Kwame Nkrumah tendigir daar me be li ko o duam daar on da maal sieli tis Ghana ka len an Ghana President kudug la.

Nwadisa atan yuma tusa ayi nɛ piinɛ awai la, Ghana gomena da yis vuusim daar la ka nwadisa anii daba anaasi daar la yun an “Founders' Day” dabis kani sial nɛ paati dim siniŋir – United Gold Coast Convention (UGCC) nwadisa anii daba anaasi yum tusir koboswai nɛ pisnaasi nɛ ayopoi. Founder's Day la be nɛ ye li naas ninbeda ayuobo la “The Big Six”, bani da faae Ghana yi naasaanam la nuusim la, ka ke ka Kwame Nkrumah Memorial Day ann Osagyefo Dr. Kwame Nkrumah duam dabisir, onɛ da gaad tuon ka ba faae ti teŋ la.

## Dabisir la nyɔɔd
“Founder's Day” anɛ dabis kani ka Ghana dim tensidi ti yaanam la da zabi ti laam kpi ye ba faae Ghana ka li be li ko la. Ghana dim len maan “Founder's Day” ka paasid tuum bani na kpemis Ghana dim teŋ nwa ni nɛ ban be zinisia wusa ye ba gos ka Ghana ann ba teŋ.

Kae “Founders' Day” la kpemisidnɛ Ghana dim la maa nɛ amaa di ket ka ba gosid ka tuoŋatib la da kpi siem la, ba me pesigi ba meŋi tis teŋ la ban be zin'sia wusa.

## Paalʋg
Dabisa anaasi nwadisa anii yuma tusa ayi nɛ piinɛ awai

Founders' Day da siniŋ yiiga nɛ dabisa anaasi nwadisa anii yuma tusa ayi nɛ piinɛ awai ka da li bakwai naar ka interior Minister, Ambrose Dery da yel ye dabisir la li Alasid daar la, President Nana Addo Danquah Akufo-Addo dolisidnɛ Executive Instrument (EI) ke ya ka Atini daar daba anu nwadisa anii la an vuusim dabisir zinig wusa. O da laasnɛ Luncheon Accra International Conference Centre ye o girim nintitada.

**Dabisa anaasi nwadisa anii yuma tusa ayi nɛ pisi**

Public lecuture la,Dagbon dim zugdan Yaa Naa Abubakari Mahama II da an kuk daan, paas nɛ Dagbon kpeem sieba. Speaker of Parliament, Prof. Aaron Mike Oquaye da tis public lecture la. Onɛ da piandi tisid Yaa Naa, Zamgbali Naa, Dr. Jacob Mahama, da girim nidib wusa bani da paas zaba ye ba faae Ghana la, ka len pian din naar ye ba girimi ba wusa ka kae Kwame Nkrumah maa nɛ.

Ninkir sieba wennɛ Chief of Staff, Mrs Akosua Frema Opare; Majority Leader nɛ Minister for Parliamentary Affairs, Mr Osei Kyei-Mensah-Bonsu; Minister of Food and Agriculture, Dr Owusu Afriyie Akoto; Minister of Information, Mr Kojo Oppong Nkrumah; kpeem kani be Ghana Journalists Association (GJA), Mr Roland Affail Monney da laam be laasigin la.

Open Foundation West Africa da siniŋi ba Founders' Day Ghana ye ba gos onɛ yaŋe sobi gaadi o tiran ye ba suŋ Ghana nidib ba zamisug ni dolisidnɛ Wikipedia ni. Asobi gaadi fu tiran la da siniŋnɛ yiiga dabisir keŋ paae dab pistan nɛ yinnɛ nwadisa anii yuma tusa ayi nɛ pisi la ye ba ke ka so wusa baŋ Founder's Day la suum an siem ke me kpemis nidib ka ba mi Ghana siniŋiri da an siem.

**Dabisa anaasi nwadisa anii yuma tusa ayi nɛ pisi nɛ ayi**

Alemis daar dini an daba anaasi nwadisa anii yuma tusa ayi nɛ pisi nɛ ayi la an Ghana yaanam tendigir, Danquah Institute da laasnɛ zamisug sia ka li piazug an “The Independence Struggle: Our Heroes and Fight for Democracy”.

## Daamʋgnam
Nwaasig enti be National Democratic Congress (NDC) nɛ Convention People's Party (CPP) ni an ye ba yisimi li bas ka li anɛ ye vuusim daar kan pu taal nɛ yelsia kudumin nɛ ka li kudun anɛ Akufo-Addo gomena meŋ bɔɔdim ye o tiak kudimin yela.

NDC dim ye Akufo-Addo bɔɔdnɛ ye o uki o saambil JB Danquah yuur on da an United Gold Coast Convention (UGCC) tuoŋat la. Party kan ka Kwame Nkrumah da bas ka keŋ maal CPP ka da di vɔɔt ka da kilim gomena tolim tolim tuoŋat nɛ Prime Minister ka da ti kina kilim Ghana yiiga president.

Dr. Samuel Adu-Gyamfi, paan paan kpeem onɛ paan kudumin nɛ politis zamisug be Kwame Nkrumah University of Science and Technology (KNUST) yel ye president la maannɛ suor ye o yalig United Gold Coast Convention (UGCC) dini ka J.B Danquah nɛ George Alfred “Paa Grant” da siniŋ yum tusir, koboswai nɛ pisnaasi nɛ ayopoi la. President la suoya la na pudig Ghana dim bozugo maluŋ la pu dolisnɛ bunsia kudumin Ghana nii, ka me ku suŋ ka teŋ la laasi an gumm nɛ.

## Gbanvɛɛnsa